बासुगाव , 9 नभेम्बर : कक्राझार जिल्लानि सालाकाटि दालाइ पुलिस बादानि सिङाव थानाय हरिगाव जतिन इस्लारि गेलेग्रा फोथाराव आरो थारांगुरि गेलेग्रा फोथाराव खुंनाय रबिबारखालि गेलेनाय मेचखौ देरहानो हायो इउनाइटेड एफसिनि अनगायैबो नैथि गेलेनायाव देरहानो हायो हरिगाव लाइजु आफाद हान्जाआ । नैथि गेलेनाय मेचआव हरिगाव लाइजु आफाद हान्जाआ कारिगाव बारबा एफसि हान्जाखौ गलसेआव फेजेन्नो हायो । फारसेथिं जयमा दुर्गा एफनि हान्जाया सालबानि एफसि हान्जाखौ 3.0 गलाव फेजेन्नो हायो । बे गेलेग्रा फोथारावनो गेलेबावनाय मेचखौ पाटगाव एफसिनि हेंथायै बारागर मरियम एफसि हान्जाया 1.2 गलाव देरहानो हायो । फारसेथिं जरेगाव गेलेग्रा फोथाराव मनेश्वर राय आरो मनबारि राय गोसोखां फुटबल ट्रफीनि रबिबारखालि गेलेनाय सेमि फाइनाल मेचआव कालिफुख्रिनि मिलि - जुलि संघआ बासुगाव जन कल्यान क्लाबखौ फेजेन्नो हायो । नैथि मेचनि गेलेनायाव मुराबारि अन्जलि क्लाबखौ साकाति सिलाराय संघआ फेजेन्नो हायो । फाइनाल मेचखौ कालिफुख्रि मिलि - जुलि संघ आरो साकाति सिलाराय संघनि गेजेराव गेलेगोन । 
जतिन इस्लारि - गौतम राय गोसोखां फुटबल ट्रफीनि मेचखौ इउनाइटेड एफसि , लाइजु आफादआ देरहादों